**83/2017.(IV.27.) Kgy. sz. határozat**

1. A Közgyűlés a napirenddel összefüggésben az alábbi képviselői indítványokat nem támogatta:

- a klímaváltozások Szombathely városában felmerülő hatásaival kapcsolatos tájékoztató napirendre vétele;

- a kórházzal szembeni, volt városi strand területén az egészségügyi alapellátó építésének megkezdéséig parkolók kialakítására vonatkozó javaslat napirendre vétele;

- parkolási koncepció kialakítására vonatkozó javaslat napirendre vétele;

- a közvilágítási problémákról szóló tájékoztató napirendre vétele;

- a SZOVA Zrt. szállodaépítési projektjéről szóló tájékoztató napirendre vétele;

- a balatonberényi gyermeküdülő tulajdonjoga megszerzésére vonatkozó javaslat napirendre vétele;

- az európai béruniót célzó polgári kezdeményezés támogatására vonatkozó javaslat napirendre vétele.

2. A Közgyűlés úgy döntött, hogy napirendjére tűzi a Szombathelyi7nap című hetilap névhasználatával kapcsolatos képviselői indítványt.

3. A Közgyűlés úgy döntött, hogy a „Tájékoztató a Szombathelyi Haladás Labdarúgó és Sportszolgáltató Kft. tulajdoni viszonyairól, törzstőkéjének alakulásáról” című előterjesztést a 7. napirendi pontként tárgyalja.

**Felelős:** Dr. Puskás Tivadar polgármester

**Határidő:** azonnal